title: 2008/646/ES: Rozhodnutie Komisie z  31. júla 2008 , ktorým sa vymenúvajú členovia pediatrického výboru zastupujúci odborníkov z oblasti zdravotníctva a združenia pacientov a ich náhradníci (Text s významom pre EHP)

text:
               7.8.2008

               SK

               Úradný vestník Európskej únie

               L 212/5

      ROZHODNUTIE KOMISIE

   z 31. júla 2008,
   ktorým sa vymenúvajú členovia pediatrického výboru zastupujúci odborníkov z oblasti zdravotníctva a združenia pacientov a ich náhradníci
   (Text s významom pre EHP)
   (2008/646/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1901/2006 z 12. decembra 2006 o liekoch na pediatrické použitie, ktorým sa mení a dopĺňa nariadenie (EHS) č. 1768/92, smernica 2001/20/ES, smernica 2001/83/ES a nariadenie (ES) č. 726/2004 (1), a najmä na jeho článok 4 ods. 1,
   keďže:

               (1)

               V článku 4 ods. 1 nariadenia (ES) č. 1901/2006 sa vyžaduje, aby Komisia vymenovala zástupcov odborníkov z oblasti zdravotníctva a združení pacientov do pediatrického výboru Európskej agentúry pre lieky (EMEA).

               (2)

               V súlade s článkom 4 ods. 1 nariadenia (ES) č. 1901/2006 Komisia vyhlásila verejnú výzvu na vyjadrenie záujmu. Výsledky hodnotenia žiadostí prijatých v rámci tejto výzvy na vyjadrenie záujmu boli prekonzultované s Európskym parlamentom.

               (3)

               Členovia výboru a ich náhradníci sú vymenovaní na obdobie troch rokov počínajúc 1. augustom 2008,

         ROZHODLA TAKTO:
   Jediný článok
   1.   Týmto rozhodnutím sa za členov pediatrického výboru zastupujúcich odborníkov z oblasti zdravotníctva a ich náhradníkov na obdobie troch rokov počínajúc 1. augustom 2008 vymenúvajú:

               —

               člen: Jean Pierre ABOULKNER;

               —

               náhradníčka: Alexandra COMPAGNUCCI;

               —

               člen: David SPENSER;

               —

               náhradník: SMYTH;

               —

               členka: Adriana CECI;

               —

               náhradník: Paolo PAOLUCCI.

         2.   Týmto rozhodnutím sa za členov pediatrického výboru zastupujúcich pacientske organizácie a ich náhradníkov na obdobie troch rokov počínajúc 1. augustom 2008 vymenúvajú:

               —

               členka: Tsvetana SCHYNS-LIHARSKA;

               —

               náhradníčka: Karen AIACH;

               —

               člen: Michal ODERMARSKY;

               —

               náhradníčka: Milena STEVANOVIC;

               —

               členka: Annagrazia ALTAVILLA;

               —

               náhradníčka: Dominique GIOCANTI.

      V Bruseli 31. júla 2008

            Za Komisiu

         Günter VERHEUGEN

            podpredseda

      (1)  Ú. v. EÚ L 378, 27.12.2006, s. 1. Nariadenie zmenené a doplnené nariadením (ES) č. 1902/2006 (Ú. v. EÚ L 378, 27.12.2006, s. 20).


Dôležité právne oznámenie

|

52006DP0481

Rozhodnutie Európskeho parlamentu o žiadosti o ochranu imunity a výsad Gérarda Onestu (2006/2121(IMM))

Úradný vestník 314 E , 21/12/2006 S. 0084 - 0085

		P6_TA(2006)0481Žiadosť o ochranu poslaneckej imunity Gérarda OnestuRozhodnutie Európskeho parlamentu o žiadosti o ochranu imunity a výsad Gérarda Onestu (2006/2121(IMM))Európsky parlament,- so zreteľom na žiadosť o ochranu imunity Gérarda Onestu, ktorú podala Monica Frassoni v súvislosti s trestným konaním, začatým proti Géradovi Onestovi pred treťou komorou trestného apelačného súdu v Toulouse vo Francúzsku 17. mája 2006, a ktorá bola oznámená na plenárnej schôdzi 31. mája 2006,- po vypočutí Gérarda Onestu v súlade s článkom 7 ods. 3 rokovacieho poriadku,- so zreteľom na články 9 a 10 Protokolu o výsadách a imunitách Európskych spoločenstiev z 8. apríla 1965, ako aj na článok 6 ods. 2 Aktu o všobecných a priamych voľbách poslancov Európskeho parlamentu z 20. septembra 1976,- so zreteľom na rozsudky Súdneho dvora Európskych spoločenstiev z 12. mája 1964 a z 10. júla 1986 [1],- so zreteľom na článok 26 Ústavy Francúzskej republiky,- so zreteľom na článok 6 ods. 3 a článok 7 rokovacieho poriadku,- so zreteľom na správu Výboru pre právne veci (A6-0386/2006),A. keďže Gérard Onesta je poslancom Európskeho parlamentu, ktorý bol zvolený v šiestych priamych voľbách 10. - 13. júna 2004, a keďže jeho osvedčenia o zvolení za poslanca Európsky parlament overil 14. decembra 2004 [2],B. keďže počas zasadania Európskeho parlamentu požívajú jeho poslanci na území svojho štátu imunitu zhodnú s imunitou poslancov národného parlamentu a keďže imunita sa neuplatní, keď je poslanec pristihnutý pri spáchaní trestného činu; keďže toto nebráni Európskemu parlamentu, aby uplatnil svoje právo zbaviť svojho poslanca imunity [3],C. keďže ustanovením uplatniteľným na tento prípad je článok 26 druhý pododsek francúzskej ústavy, podľa ktorého žiadny poslanec parlamentu nesmie byť zatknutý za závažný trestný čin alebo iné závažné porušenie zákona, nesmie byť naňho uvalená väzba ani použité opatrenia, ktoré obmedzujú slobodu, bez povolenia predsedníctva zhromaždenia, ktorého je členom; keďže toto povolenie sa nevyžaduje v prípade závažného trestného činu alebo iného závažného porušenia zákona, pri ktorom bol páchateľ pristihnutý (flagrante delicto), alebo v prípade konečného rozsudku,D. keďže trestný apelačný súd v Toulouse odsúdil Gérarda Onestu na tri mesiace väzenia, pričom na neho uplatnil prísnejší trest, než pri ďalších obžalovaných, a keďže súd toto odlišné rozhodnutie odôvodnil tým, že Gérard Onesta mal ako poslanec väčšiu možnosť, než ktorýkoľvek iný občan, hovoriť na politických fórach, najmä vďaka podpore iných zvolených členov jeho strany, jeho skupiny v parlamente, a v prípade potreby i v médiách, pretože je podľa francúzskeho súdu odborníkom na komunikáciu,E. keďže prísnejší trest, udelený Gérardovi Onestovi len z dôvodu jeho postavenia poslanca Európskeho parlamentu, je jasným prípadom diskriminácie zvolených politikov, lebo ako sa zdá, keďže politici majú iné a účinnejšie prostriedky na vyjadrovanie, nemôžu sa zúčastňovať na verejných demonštráciách tak ako ostatní občania a keďže to by teda viedlo k neprijateľným záverom, že poslanci Európskeho parlamentu môžu konať len na politických zhromaždeniach a mimo tohto fóra majú menej práv a prostriedkov na vyjadrenie než iní občania,F. keďže diskriminačné využitie "pristihnutia pri čine (flagrante delicto)", ktoré použili francúzske úrady proti poslancom Európskeho parlamentu - vybratým spomedzi viac než 400 zúčastnených osôb - znamená zneužitie úradného postupu s jediným cieľom, a to obísť Protokol o výsadách a imunitách,G. keďže Gérard Onesta trvá na tom, že jeho zámerom bolo upozorniť na skutočnosť, že Európsky súdny dvor rozhodol v neprospech Francúzska vo veci netransponovania smernice Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia [4],H. keďže táto záležitosť je mimoriadne citlivá a jej dôsledky sú pre výsady Európskeho parlamentu neprijateľné, pretože diskriminačný prístup francúzskeho súdu a výslednú politickú zaujatosť voči občianskym právam Gérarda Onestu je potrebné rázne odmietnuť,I. keďže po vyčerpaní domácich odvolacích prostriedkov má Gérard Onesta v každom prípade právo obrátiť sa na Európsky súd pre ľudské práva v Štrasburgu a Európsky parlament už uvažuje o podporných opatreniach,J. keďže každý prípad politického prenasledovania niektorého poslanca Európskeho parlamentu je útokom na integritu Európskeho parlamentu ako politickej inštitúcie, demokraticky zvolenej národmi Európy, a znamená pohŕdanie Európskym parlamentom a keďže Európsky parlament ako demokratická inštitúcia je zaviazaný ochraňovať svoje výsady s použitím všetkých prostriedkov, ktoré má k dispozícii,1. vyjadruje poľutovanie nad tým, že Protokol o výsadách a imunitách Európskych spoločenstiev z 8. apríla 1965 v súčasnej podobe neposkytuje Európskemu parlamentu prostriedky, aby mohol podniknúť záväzné kroky na ochranu Gérarda Onestu, a preto neochraňuje jeho imunitu.[1] Vec 101/63, Wagner/Fohrmann a Krier, Zb. 1964, s. 195 a vec 149/85, Wybot/Faure a iní, Zb. 1986, s. 2391.[2] Rozhodnutie Európskeho parlamentu o preskúmaní osvedčení o zvolení za poslanca (Ú. v. EÚ C 226 E, 15.9.2005, s. 51).[3] Článok 10 Protokolu o výsadách a imunitách Európskych spoločenstiev z 8. apríla 1965.[4] Ú. v. ES L 106, 17.4.2001, s. 1.--------------------------------------------------


title: 2013/789/EÚ: Rozhodnutie Európskeho parlamentu a Rady z  11. decembra 2013 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť Nemecka EGF/2013/003 DE/First Solar)

text:
               21.12.2013

               SK

               Úradný vestník Európskej únie

               L 349/97

         ROZHODNUTIE EURÓPSKEHO PARLAMENTU A RADY
   z 11. decembra 2013
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť Nemecka EGF/2013/003 DE/First Solar)
   (2013/789/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku významných zmien v štruktúre svetového obchodu spôsobených globalizáciou a pomôcť im pri opätovnom začlenení sa do trhu práce.

               (2)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.

               (3)

               Nemecko predložilo 12. apríla 2013 žiadosť o mobilizáciu EGF v súvislosti s prepúšťaním v podniku First Solar Manufacturing GmbH a do 14. augusta 2013 ju doplnilo o ďalšie informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje mobilizovať prostriedky vo výške 2 305 357 EUR.

               (4)

               Fond EGF by sa preto mal mobilizovať s cieľom poskytnúť finančný príspevok v súvislosti so žiadosťou Nemecka,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2013 sa mobilizuje Európsky fond na prispôsobenie sa globalizácii s cieľom poskytnúť sumu 2 305 357 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 11. decembra 2013

            Za Európsky parlament

            predseda

         M. SCHULZ

            Za Radu

            predseda

         V. LEŠKEVIČIUS

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: 2010/366/: Rozhodnutie Rady z  29. júna 2010 , ktorým sa vymenúva rumunský člen Výboru regiónov

text:
               1.7.2010

               SK

               Úradný vestník Európskej únie

               L 166/21

         ROZHODNUTIE RADY
   z 29. júna 2010,
   ktorým sa vymenúva rumunský člen Výboru regiónov
   (2010/366/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh rumunskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutie 2009/1014/EÚ a rozhodnutie 2010/29/EÚ, ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015 (1).

               (2)

               V dôsledku skončenia funkčného obdobia pána Cristiana ANGHELA sa uvoľnilo miesto člena Výboru regiónov,

         PRIJALA TOTO ROZHODNUTIE:
   Článok 1
   Za člena Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               Dl Romeo STAVARACHE

                  Primarul municipiului Bacău, județul Bacău.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 29. júna 2010

            Za Radu

            predsedníčka

         E. ESPINOSA

      (1)  Ú. v. EÚ L 348, 29.12.2009, s. 22 a Ú. v. EÚ L 12, 19.1.2010, s. 11.


title: 2006/863/ES: Rozhodnutie Rady z  13. novembra 2006 , ktorým sa mení a dopĺňa rozhodnutie 2004/793/ES o ukončení konzultácie s Togskou republikou podľa článku 96 Dohody z Cotonou

text:
               1.12.2006

               SK

               Úradný vestník Európskej únie

               L 335/42

      ROZHODNUTIE RADY

   z 13. novembra 2006,
   ktorým sa mení a dopĺňa rozhodnutie 2004/793/ES o ukončení konzultácie s Togskou republikou podľa článku 96 Dohody z Cotonou
   (2006/863/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej podpísanej v Cotonou 23. júna 2000 (1) a revidovanej v Luxemburgu 25. júna 2005 (2), a najmä na jej článok 96,
   so zreteľom na internú dohodu medzi zástupcami vlád členských štátov, ktorí sa stretli v rámci Rady, o opatreniach, ktoré sa majú prijať, a postupoch, ktoré sa majú dodržiavať pri implementácii dohody o partnerstve štátov AKT – ES (3), a najmä na jej článok 3,
   so zreteľom na návrh Komisie,
   keďže:

               (1)

               Rozhodnutie Rady 2004/793/ES z 15. novembra 2004 o ukončení konzultácie s Togskou republikou podľa článku 96 dohody z Cotonou (4) stanovuje obdobie platnosti na 24 mesiacov od dátumu jeho prijatia na sledovanie príslušných opatrení.

               (2)

               Politická kríza v roku 2005 po úmrtí prezidenta Eyademu bola nepredvídanou udalosťou, ktorá ovplyvnila pôvodný časový harmonogram na realizáciu záväzkov prijatých togskou vládou a z toho dôvodu nebolo možné dosiahnuť v predpísanej lehote stanovené ciele, najmä organizáciu očakávaných volieb do zákonodarných orgánov.

               (3)

               Na konci tohto obdobia sledovania boli mnohé záväzky splnené a hlavné zostávajúce záväzky sa preniesli do konkrétnych iniciatív. Napriek tomu je však ešte potrebné uskutočniť viaceré opatrenia, ktoré sú dôležité z hľadiska kľúčových bodov dohody z Cotonou,

         ROZHODLA TAKTO:
   Článok 1
   Platnosť rozhodnutia 2004/793/ES o ukončení konzultácie s Togskou republikou podľa článku 96 dohody z Cotonou sa predlžuje o 12 mesiacov do 15. novembra 2007. Prehodnotí sa pravidelne každých šesť mesiacov.
   Článok 2
   Opatrenia prijaté v rozhodnutí 2004/793/ES na základe príslušných opatrení uvedených v článku 96 ods. 2 písm. c) dohody z Cotonou sa menia a dopĺňajú ako je uvedené v návrhu listu, ktorý je priložený k tomuto rozhodnutiu.
   Článok 3
   Toto rozhodnutie nadobúda účinnosť dňom jeho prijatia. Uverejní sa v Úradnom vestníku Európskej únie.

      V Bruseli 13. novembra 2006

            Za Radu

            predseda

         E. TUOMIOJA

      (1)  Ú. v. ES L 317, 15.12.2000, s. 3.

      (2)  Ú. v. EÚ L 287, 28.10.2005, s. 4.

      (3)  Ú. v. ES L 317, 15.12.2000, s. 376.

      (4)  Ú. v. EÚ L 349, 25.11.2004, s. 17.

      PRÍLOHA
      Predsedovi vlády Togskej republiky
      Vážený pán predseda vlády,
      Európska únia prikladá veľký význam ustanoveniam článku 9 Dohody z Cotonou. Dodržiavanie ľudských práv, demokratických princípov a právneho štátu, na ktorom sa zakladá partnerstvo krajín AKT – ES, predstavuje podstatné prvky tejto dohody, a teda základ našich vzťahov.
      Európska únia v roku 2004 usúdila, že politická situácia v Togu predstavuje porušenie týchto podstatných prvkov a v apríli 2004 otvorila na základe článku 96 dohody konzultácie, v rámci ktorých vláda prijala 22 záväzkov. Tieto konzultácie vyústili do záverov, ktoré boli oznámené predsedovi vlády v predchádzajúcej korešpondencii z 15. novembra 2004.
      Príslušné opatrenia stanovujú obdobie sledovania, ktoré vyprší 14. novembra 2006, na 24 mesiacov. Počas tohto obdobia sa uskutočnil posilnený politický dialóg, ktorého príkladom sú okrem iného aj spoločné pozorovacie misie Rady a Komisie v júli 2005, v marci 2006 a v októbri 2006.
      Sledovanie prijatých záväzkov poukazuje na významné zlepšenie situácie koncom roka 2004, po ktorom však nasledovalo po smrti prezidenta Eyademu zhoršenie situácie vzhľadom na udalosti v roku 2005. Od júna 2005 sa začala uplatňovať politika otvorenosti a súčasná bilancia poukazuje na podstatné a pravidelné zlepšovanie situácie, ktorého príkladom je nedávna globálna politická dohoda, za ktorej dosiahnutie blahoželáme togským orgánom a všetkým zúčastneným aktérom.
      Z hlavných iniciatív prijatých na základe vykonávania 22 záväzkov je potrebné predovšetkým spomenúť:

                  —

                  skutočný vnútorný politický dialóg v Togu, ktorý umožnil všetkých stranám diskusiu o všetkých sporných bodoch v rámci otvoreného programu. Tento dialóg vyústil do politickej dohody, ktorú podpísali všetci účastníci 20. augusta. Podpísaný dokument má za cieľ položiť základy trvalého národného zmierenia a ide nad rámec záväzkov voči Európskej únii. Okrem otázok o volebnom rámci a beztrestnosti sa venuje aj otázkam pokračovania ústavných reforiem a reforiem armády,

                  —

                  vytvorenie vlády národnej únie, ktorá zahŕňa aj členov opozície v rámci vykonávania dohody z 20. augusta,

                  —

                  záväzok pripraviť voľby do zákonodarných orgánov, ktorých organizovanie vyhlásila Komisia Electorale Nationale Indépendante (CENI) na jún 2007,

                  —

                  zavedenie nového tlačového kódexu, úsilie v oblasti oficiálnych médií s cieľom vyváženejšieho spravodajského pokrytia a nové zloženie Najvyššieho orgánu pre audiovíziu a komunikáciu,

                  —

                  prijatie programu reforiem v oblasti justície, oslobodenie politických väzňov zadržaných počas udalostí v roku 2005 a zlepšenie podmienok väzby,

                  —

                  podpísanie protokolu k dohode s Úradom vysokého komisára OSN pre ľudské práva o otvorení úradu v Lomé povereného podporovať vládu a sledovať otázku ľudských práv v Togu, ktoré sa uskutočnilo 10. júla 2006.

            Rovnako blahoželáme k záväzkom prekračujúcim prísny rámec 22 záväzkov. Ide o reformu armády, v rámci ktorej je potrebné oddeliť úlohu vonkajšej obrany od vnútornej bezpečnosti a o otázku utečencov, kde je prvoradou úlohou obnovenie dôvery.
      Je nepochybné, že všetky začaté akcie sa uskutočňujú v zmysle rešpektovania prijatých záväzkov a prispejú k obnoveniu demokracie a rešpektovaniu ľudských práv.
      V tomto kontexte obnovenia dôvery medzi Európskou úniou a Togom si želáme sledovanie prehĺbeného dialógu k nasledovným otázkam:

                  —

                  konsolidácia uskutočneného pokroku, ktorá by sa mala potvrdiť pri budúcich voľbách,

                  —

                  zavedenie volebného rámca prijatého všetkými stranami a definovaného v globálnej politickej dohode, ktorý by umožnil slobodné transparentné parlamentné voľby,

                  —

                  vytvorenie právneho rámca upravujúceho financovanie politických strán,

                  —

                  pokračovanie v procese decentralizácie,

                  —

                  riešenie otázky boja proti beztrestnosti, vrátane vytvorenia vyšetrovacej komisie a komisie pre národné zmierenie ako je uvedené v odsekoch 2.2 a 2.4 globálnej politickej dohody a garantovanie rešpektovania ľudských práv, tak ako to vyplýva zo záväzku 2.1,

                  —

                  revízia statusu Národného výboru pre ľudské práva a jeho nové zloženie, ako aj zriadenie Úradu vysokého komisára Organizácie spojených národov pre ľudské práva v Lomé. Prostredníctvom predsedníctva Európskej únie a Európskej komisie sa budú vykonávať pravidelné preskúmania s obdobím nepresahujúcim šesť mesiacov.

            Európska únia sa s prihliadnutím na pozitívnu dynamiku v Togu a vzhľadom na pokrok, ktorý je ešte potrebné dosiahnuť, rozhodla predĺžiť obdobie pozorovania stanovené v nariadení z 15. novembra 2004 na 36 mesiacov, aby umožnila togským orgánom dodržať všetky prijaté záväzky. Pravidelné prieskumy sa budú vykonávať predsedníctvom Európskej únie a Komisie minimálne raz za šesť mesiacov.
      Pred začatím procesu reforiem, Európska únia si želá prijať vhodné opatrenia.
      V tomto rámci budú zostatky 6. a 7. ERF použité podľa stanovených cieľov v príslušných opatreniach na účely podpory uskutočnenia parlamentných volieb, financovania nástroja technickej spolupráce určeného okrem iného na podporu implementácie 22 záväzkov, podpory programu reforiem v justícií a zvyšovanie povedomia v otázke ľudských práv, ako aj na financovanie sociálneho programu prác s vysokým podielom pracovnej sily.
      Vzhľadom na vytvorenie volebného rámca a určenie dátumu volieb, je teraz možné pristúpiť k oznámeniu 9. ERF a vykonávaniu 9. ERF ako aj rámca vzájomných záväzkov pre fondy Stabex 1995 – 1999.
      Prijmite, vážený pán predseda vlády, výraz mojej najhlbšej úcty.
      V Bruseli

         Za Radu

         Za Komisiu


title: Rozhodnutie Politického a bezpečnostného výboru (SZBP) 2017/1280 z 11. júla 2017, ktorým sa predlžuje mandát vedúceho pomocnej hraničnej misie Európskej únie na hraničnom priechode v Rafahu (PHM EÚ v Rafahu) (EU BAM Rafah/1/2017)

text:
               15.7.2017

               SK

               Úradný vestník Európskej únie

               L 184/63

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2017/1280
   z 11. júla 2017,
   ktorým sa predlžuje mandát vedúceho pomocnej hraničnej misie Európskej únie na hraničnom priechode v Rafahu (PHM EÚ v Rafahu) (EU BAM Rafah/1/2017)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2005/889/SZBP z 25. novembra 2005 o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (1), a najmä na jej článok 10 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Podľa článku 10 ods. 1 jednotnej akcie 2005/889/SZBP sa Politický a bezpečnostný výbor (PBV) oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania pomocnej hraničnej misie Európskej únie na hraničnom priechode v Rafahu (PHM EÚ v Rafahu) vrátane rozhodnutia o vymenovaní vedúceho misie.

               (2)

               PBV 7. júla 2015 prijal rozhodnutie EU BAM Rafah/1/2015 (2), ktorým bola pani Natalina CEA vymenovaná za vedúcu misie PHM EÚ v Rafahu na obdobie od 1. júla 2015 do 30. júna 2016.

               (3)

               PBV 12. júla 2016 prijal rozhodnutie EU BAM Rafah/1/2016 (3), ktorým sa mandát pani Nataliny CEA ako vedúcej misie PHM EÚ v Rafahu predlžuje na obdobie do 30. júna 2017.

               (4)

               Rada 4. júla 2017 prijala rozhodnutie (SZBP) 2017/1193 (4), ktorým sa mandát misie PHM EÚ v Rafahu predlžuje na obdobie od 1. júla 2017 do 30. júna 2018.

               (5)

               Vysoký predstaviteľ Únie pre zahraničné veci a bezpečnostnú politiku navrhol, aby sa mandát pani Nataliny CEA ako vedúcej misie PHM EÚ v Rafahu predĺžil na obdobie od 1. júla 2017 do 30. júna 2018,

         PRIJAL TOTO ROZHODNUTIE:
   Článok 1
   Mandát pani Nataliny CEA ako vedúcej misie PHM EÚ v Rafahu sa týmto predlžuje na obdobie od 1. júla 2017 do 30. júna 2018.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2017.

      V Bruseli 11. júla 2017

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 327, 14.12.2005, s. 28.

      (2)  Rozhodnutie Politického a bezpečnostného výboru (SZBP) 2015/1128 zo 7. júla 2015 o vymenovaní vedúceho misie pomocnej hraničnej misie Európskej únie na hraničnom priechode v Rafahu (PHM EÚ v Rafahu) (EU BAM Rafah/1/2015) (Ú. v. EÚ L 184, 11.7.2015, s. 16).

      (3)  Rozhodnutie Politického a bezpečnostného výboru (SZBP) 2016/1194 z 12. júla 2016, ktorým sa predlžuje mandát vedúceho pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/1/2016) (Ú. v. EÚ L 197, 22.7.2016, s. 3).

      (4)  Rozhodnutie Rady (SZBP) 2017/1193 zo 4. júla 2017, ktorým sa mení jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (Ú. v. EÚ L 172, 5.7.2017, s. 12).


title: 2013/61/EÚ: Rozhodnutie Rady z  22. januára 2013 , ktorým sa vymenúva nemecký náhradník Výboru regiónov

text:
               25.1.2013

               SK

               Úradný vestník Európskej únie

               L 22/23

         ROZHODNUTIE RADY
   z 22. januára 2013,
   ktorým sa vymenúva nemecký náhradník Výboru regiónov
   (2013/61/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh nemeckej vlády,
   keďže:

               (1)

               Rada 22. decembra 2009 prijala rozhodnutie 2009/1014/EÚ (1) a 18. januára 2010 rozhodnutie 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               Po vymenovaní pani Dagmary MÜHLENFELDOVEJ za členku Výboru regiónov sa uvoľnilo miesto náhradníka Výboru regiónov (3),

         PRIJALA TOTO ROZHODNUTIE:
   Článok 1
   Za náhradníčku Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               pani Helma OROSZ, Oberbürgermeisterin der Stadt Dresden.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 22. januára 2013

            Za Radu

            predseda

         M. NOONAN

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.

      (3)  Ú. v. EÚ L 287, 18.10.2012, s. 11.


title: Rozhodnutie Európskeho parlamentu (EÚ) 2016/1546 z 28. apríla 2016 o absolutóriu za plnenie rozpočtu Európskej železničnej agentúry za rozpočtový rok 2014

text:
               14.9.2016

               SK

               Úradný vestník Európskej únie

               L 246/308

         ROZHODNUTIE EURÓPSKEHO PARLAMENTU (EÚ) 2016/1546
   z 28. apríla 2016
   o absolutóriu za plnenie rozpočtu Európskej železničnej agentúry za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej železničnej agentúry za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2014 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória agentúre za plnenie rozpočtu za rozpočtový rok 2014 (05584/2016 – C8-0077/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (4), a najmä na jeho článok 39,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A8-0106/2016),

               1.

               udeľuje absolutórium výkonnému riaditeľovi Európskej železničnej agentúry za plnenie rozpočtu agentúry za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej železničnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 238.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 164, 30.4.2004, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2014/571/EÚ: Rozhodnutie Európskeho parlamentu z  3. apríla 2014 o absolutóriu za plnenie rozpočtu Európskeho podporného úradu pre azyl za rozpočtový rok 2012

text:
               5.9.2014

               SK

               Úradný vestník Európskej únie

               L 266/187

         ROZHODNUTIE EURÓPSKEHO PARLAMENTU
   z 3. apríla 2014
   o absolutóriu za plnenie rozpočtu Európskeho podporného úradu pre azyl za rozpočtový rok 2012
   (2014/571/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho podporného úradu pre azyl za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky Európskeho podporného úradu pre azyl za rozpočtový rok 2012 spolu s odpoveďami úradu (1),

               —

               so zreteľom na odporúčanie Rady z 18. februára 2014 (05849/2014 – C7-0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 439/2010 z 19. mája 2010, ktorým sa zriaďuje Európsky podporný úrad pre azyl (4), a najmä na jeho článok 35,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0187/2014),

               1.

               udeľuje výkonnému riaditeľovi Európskeho podporného úradu pre azyl absolutórium za plnenie rozpočtu úradu za rozpočtový rok 2012;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho podporného úradu pre azyl, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 73.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 132, 29.5.2010, s. 11.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2014/204/EU: Rozhodnutie Rady z 11. februára 2014 o podpise a predbežnom vykonávaní Dohody medzi Európskou úniou a Nórskymkráľovstvom o dojednaní foriem jeho účasti na činnosti Európskehopodporného úradu pre azyl v mene Únie

text:
               12.4.2014

               SK

               Úradný vestník Európskej únie

               L 109/1

         ROZHODNUTIE RADY
   z 11. februára 2014
   o podpise a predbežnom vykonávaní Dohody medzi Európskou úniou a Nórskym kráľovstvom o dojednaní foriem jeho účasti na činnosti Európskeho podporného úradu pre azyl v mene Únie
   (2014/204/EU)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 74 a článok 78 ods. 1 a 2 v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               V nariadení Európskeho parlamentu a Rady (EÚ) č. 439/2010 (1) sa stanovuje, že Európsky podporný úrad pre azyl je otvorený účasti Islandu, Lichtenštajnska, Nórska a Švajčiarska ako pozorovateľov. Okrem toho uvedené nariadenie stanovuje, že sa prijmú dojednania, v ktorých sa spresní najmä povaha, rozsah a spôsob účasti uvedených krajín na činnosti Európskeho podporného úradu pre azyl.

               (2)

               Dňa 27. januára 2012 Rada poverila Komisiu, aby začala rokovania o Dohode medzi Európskou úniou a Nórskym kráľovstvom o dojednaní foriem jeho účasti na činnosti Európskeho podporného úradu pre azyl (ďalej len „dohoda“). Rokovania sa úspešne uzavreli parafovaním dohody 28. júna 2013.

               (3)

               Dohoda by sa mala podpísať a do ukončenia postupov potrebných na jej uzavretie predbežne vykonávať.

               (4)

               Ako sa uvádza v odôvodnení 21 nariadenia (EÚ) č. 439/2010, Spojené kráľovstvo a Írsko sa zúčastňujú na prijatí uvedeného nariadenia a sú ním viazané. Preto by mali vykonať článok 49 ods. 1 nariadenia (EÚ) č. 439/2010 a zúčastniť sa tohto rozhodnutia. Spojené kráľovstvo a Írsko sa preto zúčastňujú tohto rozhodnutia.

               (5)

               Ako sa uvádza v odôvodnení 22 nariadenia (EÚ) č. 439/2010, Dánsko sa nezúčastňuje na prijatí uvedeného nariadenia a nie je ním viazané. Dánsko sa preto nezúčastňuje tohto rozhodnutia,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Nórskym kráľovstvom o dojednaní foriem jeho účasti na činnosti Európskeho podporného úradu pre azyl, s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Dohoda sa predbežne vykonáva v súlade s jej článkom 13 ods. 3 (2) až do ukončenia postupov potrebných na jej uzavretie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 11. februára 2014

            Za Radu

            predseda

         E. VENIZELOS

      (1)  Nariadenie Európskeho parlamentu a Rady (EÚ) č. 439/2010 z 19. mája 2010, ktorým sa zriaďuje Európsky podporný úrad pre azyl (Ú. v. EÚ L 132, 29.5.2010, s. 11).

      (2)  Dátum od ktorého sa dohoda bude predbežne vykonávať, uverejní Generálny sekretariát Rady v Úradnom vestníku Európskej únie.


title: Rozhodnutie výkonného výboru z 22. decembra 1994 o zavedení a uplatňovaní schengenských opatrení na letiskách a pristávacích plochách (SCH/Com-ex (94)17 rev. 4)

text:
Dôležité právne oznámenie

|

41994D0017

Úradný vestník L 239 , 22/09/2000 S. 0168 - 0172

		Rozhodnutie výkonného výboruz 22. decembra 1994o zavedení a uplatňovaní schengenských opatrení na letiskách a pristávacích plochách(SCH/Com-ex (94)17 rev. 4)Výkonný výbor,so zreteľom na článok 132 Dohovoru, ktorým sa vykonáva Schengenská dohoda,so zreteľom na články 4 a 6 Schengenského dohovoru,berie na vedomie a schvaľuje dokument o zavedení a uplatňovaní schengenských opatrení na letiskách a pristávacích plochách (SCH/I-Front (94) 39 rev. 9) aROZHODOL TAKTO:Opatrenia ustanovené v prílohe sa vykonávajú s ohľadom na zavedenie a uplatňovanie schengenských opatrení na letiskách a pristávacích plochách.V Bonne 22. decembra 1994PredsedaBernd Schmidbauer--------------------------------------------------SCH/I-Front (94)39 rev. 9Rozhodnutie o zavedení a uplatňovaní schengenských opatrení na letiskách a pristávacích plochách (sekundárnych letiskách)Pri zavádzaní schengenských opatrení na letiská a pristávacie plochy by mal vziať do úvahy význam letísk pre nelegálne prisťahovalectvo a funkcia letísk ako vnútorných a vonkajších hraníc. Zmluvné strany považujú za potrebné zaviesť tieto nové opatrenia:1. Berúc do úvahy potrebu zabrániť vzájomnému zmiešavaniu prílevu cestujúcich z domácich a medzinárodných letov – na vstupoch, pred kontrolami hraničnej polície a pri východoch, po takýchto kontrolách – a keďže pred uvedením do platnosti Schengenského dohovoru by mala byť zavedená infraštruktúra, ktorá je potrebná na fyzické oddelenie takýchto prílevov cestujúcich na všetkých letiskách (s výnimkou letiska Schiphol v Amsterdame, ktorému bola udelená výnimka do konca roka 1995 za podmienky, že počas tohto obdobia prijme procesné opatrenia na zabezpečenie zreteľného oddelenia prílevov cestujúcich), Schengenský dohovor nadobudne tiež platnosť pre leteckú prepravu k dátumu stanovenému výkonným výborom [1].Počas prípravnej etapy – medzi 22. decembrom 1994 a 26. marcom 1995 sa budú zmluvné strany navzájom informovať o prijatých opatreniach.2. V prípade kontrol na medzinárodných letoch budú kvôli zníženiu omeškania osôb, na ktoré sa vzťahuje právo spoločenstva a ktoré vo všeobecnosti podliehajú iba kontrole totožnosti, zabezpečené oddelené kontrolné stanovištia nesúce jednotné minimálne označenia vo všetkých schengenských štátoch, znak Európskej únie s písmenami "EU" v kruhu z hviezd. Kontrolné stanovištia určené pre štátnych príslušníkov tretích krajín budú označené "Non-EU Nationals" – "štátni príslušníci mimo EÚ." Kontrolné stanovištia v krajinách s románskymi jazykmi budú používať skratky "UE" a "non-UE".3. Na pristávacích plochách, letiskách, ktoré nemajú štatút medzinárodného letiska podľa príslušného vnútroštátneho práva, avšak sú oprávnené vybavovať medzinárodné lety, budú podmienky upravujúce kontroly zosúladené s podmienkami, ktoré platia na letiskách, s týmito výnimkami:- kvôli vyhnutiu sa nebezpečentsvu, musia byť kontroly vykonávané u cestujúcich z letov, u ktorých nie je isté, či títo výlučne prichádzajú z území zmluvných strán bez pristátia na území tretej krajiny, alebo majú do nich namierené,- tam, kde to objem prepravy umožňuje, príslušníci hraničnej kontroly nemusia byť vždy prítomní na pristávacej ploche za predpokladu, že je daná záruka, že dostatočný počet príslušníkov môže byť v prípade potreby rozmiestnený v primeranom čase. Požaduje sa, aby správca pristávacej plochy poskytol orgánom hraničnej kontroly primerané oznámenie o príletoch a odletoch medzinárodných letov. Nasadenie špeciálnych príslušníkov polície je možné za predpokladu, že je to prípustné podľa vnútroštátneho práva,- vo všeobecnosti nebude potrebné urobiť také opatrenia na pristávacích plochách, aby sa zabezpečilo fyzické oddelenie prílevu cestujúcich z domácich a medzinárodných letov.Ustanovenia o pristávacích plochách sa doplnia do spoločnej príručky.[1] Toto ustanovenie je založené na predpoklade, že rozhodnutie, prostredníctvom ktorého nadobudne Schengenský dohovor platnosť, bude prijaté 22. septembra 1994 a že tak bude medzi týmto rozhodnutím a dátumom nadobudnutia platnosti trojmesačné obdobie.--------------------------------------------------ZAVEDENIE A UPLATŇOVANIE SCHENGENSKÝCH OPATRENÍ NA LETISKÁCH A PRISTÁVACÍCH PLOCHÁCH (SEKUNDÁRNYCH LETISKÁCH)Letiská zohrávajú v schengenskom systéme kľúčovú úlohu: po prvé, majú značný význam ako miesta vstupu stále narastajúceho počtu cestujúcich a následne aj nelegálnych prisťahovalcov; po druhé, slúžia ako vnútorné aj ako vonkajšie hranice, a preto predstavujú špecifické odvetvie, ktoré je vystavené mnohým špecifickým problémom.Konkrétne je potrebné brať do úvahy tieto aspekty:- nadobudnutie platnosti Schengenského dohovoru;- usmerňovanie prílevov cestujúcich na letiskách;- prispôsobenie úrovne kontrol civilnej leteckej prepravy k schengenským ustanoveniam;- špecifické znaky pristávacích plôch.1. Nadobudnutie platnosti Schengenského dohovoruSchengenské opatrenia zavádzajú významný nový znak: domáci cestujúci, bez ohľadu na svoju štátnu príslušnosť, už nebudú podliehať žiadnym kontrolám, zatiaľ čo pasažieri medzinárodných letov podstúpia kontrolu na vstupe a pri odchode, ktorej dôkladnosť sa bude líšiť v závislosti na ich štátnej príslušnosti. Aby sa splnili oba ciele súčasne, musia byť tieto dve kategórie cestujúcich oddelené. Musia sa prijať kroky na zabránenie kontrolám domácich cestujúcich na jednej strane, a zabránenie vstupu cestujúcich z medzinárodných letov na územie schengenských štátov bez podstúpenia kontroly na strane druhej.Úplné oddelenie je možné dosiahnuť iba fyzickými opatreniami, hlavne zavedením potrebnej infraštruktúry. Prostriedky na oddelenie zahŕňajú najmä vybudovanie deliacich priečok v existujúcich kontrolných zónach, použitie rôznych poschodí v existujúcich budovách, alebo vybavovanie prepravy na rôznych termináloch.Vzhľadom na to, že pred nadobudnutím platnosti Schengenského dohovoru by mala byť zavedená infraštruktúra, ktorá je potrebná na fyzické oddelenie takýchto prílevov cestujúcich na všetkých letiskách, s výnimkou letiska Schiphol v Amsterdame, ktorému bola udelená výnimka do konca roka 1995 za podmienky, že počas tohto obdobia prijme procesné opatrenia na zabezpečenie zreteľného oddelenia prílevov cestujúcich, Schengenský dohovor nadobudne platnosť aj pre leteckú prepravu k dátumu stanovenému výkonným výborom [1].Počas prípravnej etapy, medzi 22. decembrom 1994 a 26. marcom 1995, sa budú zmluvné strany navzájom informovať o prijatých opatreniach.2. Usmerňovanie prílevov cestujúcich na letiskáchSkúšky preukázali, že uplatňovanie schengenských ustanovení o kontrolách, najmä o kontrolách štátnych príslušníkov tretích krajín, značne predlžuje trvanie kontrol a spôsobuje značné omeškania. Aby sa zabezpečilo, že čas strávený na kontrolných stanovištiach zostane prijateľný aspoň pre osoby, na ktoré sa vzťahuje právo spoločenstva, musí sa klásť väčší dôraz na urýchlenie kontrol pre týchto cestujúcich.V tomto kontexte by jedným z riešení bolo zabezpečiť kontrolné stanovištia výhradne pre osoby, na ktoré sa vzťahuje právo spoločenstva tak, aby títo cestujúci, ktorí vo všeobecnosti podliehajú iba minimálnym kontrolám, nemeškali v dôsledku nevyhnutnosti ísť k tej istej priehradke, ako štátni príslušníci tretích krajín, ktorí musia podstúpiť dôkladné a zdĺhavé kontroly. Avšak skúsenosť ukázala, že sa cestujúci stavajú do radu pri správnych kontrolných stanovištiach iba vtedy, ak sú označenia zrozumiteľné všetkým. Väčšia jednotnosť by pravdepodobne viedla k lepšiemu dodržiavaniu označení. Cieľom by malo byť dosiahnutie zosúladenej praxe vo všetkých schengenských štátoch.Pre osoby, na ktoré sa vzťahuje právo spoločenstva budú zabezpečené oddelené kontrolné stanovištia nesúce jednotné minimálne označenia vo všetkých schengenských štátoch, znak Európskej únie s písmenami "EU" v kruhu z hviezd. Kontrolné body určené pre štátnych príslušníkov tretích krajín budú označené "Non-EU Nationals" – "štátni príslušníci mimo EÚ". Kontrolné stanovištia v krajinách s románskymi jazykmi budú používať skratky "UE" a "non- UE".3. Prispôsobenie úrovne kontrol civilnej leteckej prepravy schengenským ustanoveniamZásady upravujúce kontroly na letiskách, ktoré sú vonkajšími hranicami, sú také isté, ako zásady upravujúce kontroly cestujúcich inde, napríklad na cestných kontrolných stanovištiach. Avšakna rozdiel od posledne menovaných je čas pri leteckej preprave kľúčovým faktorom, najmä kvôli leteckým spojeniam.Preto je potrebné zosúladiť bezpečnostné požiadavky s časovými obmedzeniami. V prípade pochybností by sa však mali vždy uprednostniť bezpečnostné požiadavky.Trvanie celej kontrolnej procedúry závisí od pracovného vyťaženia príslušníkov hraničnej kontroly, ale tiež aj od mnohých iných faktorov, ako je počet cestujúcich, ich zloženie, štruktúra budov, atď. Okolnosti sa líšia od jedného letiska k druhému. Podľa štúdií vykonaných IATA, ak priemerné trvanie kontroly cestujúceho presiahne 40 sekúnd, fungovanie letiska je značne narušené. Tieto výsledky sa potvrdili skúškami, ktoré sa uskutočnili na základe Schengenských ustanovení o kontrolách. Vzhľadom na to, že priestorové a prijímacie kapacity sú obmedzené, táto situácia sa nedá zmeniť zo dňa na deň, dokonca ani ak sa zvýšia stavy pracovníkov.Preto sa musia okrem rozmiestnenia dodatočných pracovníkov vykonať na letiskách aj iné úpravy tak, aby sa umožnil súlad s úrovňou schengenských kontrol a aby sa zabezpečilo, že čas strávený na kontrolách nie je v rozpore s časovými obmedzeniami ostatných systémov, ktoré musia byť brané do úvahy, ako napr. medzinárodná letecká preprava.Malo by sa rozlišovať medzi organizačnými opatreniami, ktoré je možné uskutočniť v krátkej dobe a opatreniami založenými na zložitej technológii, ktoré si už z samotnej povahy vyžadujú dlhší čas na vykonanie.Zmluvné strany navrhujú preskúmať vhodnosť týchto opatrení:3.1. Organizačné opatreniaOpatrenia, ktoré patria do tejto kategórie by mali umožniť racionalizáciu a urýchlenie kontrolných postupov bez spôsobenia akýchkoľvek bezpečnostných nedostatkov.- zavedenie druhej série kontrol, čo umožní personálu na prvom kontrolnom stanovišti odstúpiť zložitejšie prípady personálu druhého kontrolného stanovišťa; tento postup by mal umožniť zachovanie rýchleho tempa počas kontrol prílevu cestujúcich;- podľa rozhodnutia ministrov a štátnych tajomníkov zo 6. novembra 1992, vonkajšie hraničné kontroly sú efektívne v zmysle schengenských požiadaviek, ak úroveň ich intenzity zodpovedá rizikám a hrozbám, ktoré predstavujú jednotlivé tretie krajiny. Zmluvné strany schengenu sa budú navzájom informovať o vykonávanej praxi.Na tento účel majú zmluvné strany v úmysle požiadať svoje bezpečnostné sily, aby určili, aké riziká a hrozby predstavujú tretie krajiny,- automatizované hraničné kontroly sú ďalším spôsobom zrýchlenia kontrol cestujúcich, pričom sa súčasne šetrí pracovnými silami. Táto automatizovaná metóda zahŕňa elektronické snímanie cestovného dokladu alebo karty, ktorá obsahuje špeciálny mikročip. Rýchlejšie kontroly vyplývajú hlavne z inštalácie väčšieho počtu automatických snímacích zariadení, ktoré nezaberajú veľa priestoru a ktoré sú výrazne lacnejšie ako kontrolné stanovište vybavené úradníkom.Tento postup poskytuje prostriedky realizácie okamžitých komplexných kontrol na určenie splnenia všetkých podmienok vstupu prostredníctvom prístupu k automatizovanému vyhľadávaniu údajov, kontrol realizovaných pred udelením poverenia na použitie automatizovaného systému a opakovaných kontrol. Okrem toho môžu orgány hraničnej kontroly kedykoľvek vykonať dodatočné kontroly, ktoré považujú za potrebné.3.2. Dokonalejšie informačné systémy o pasažierochNa prispôsobenie úrovne kontroly leteckej prepravy k schengenským požiadavkám sa musia preskúmať nové spôsoby. Keďže priestor na predĺženie trvania kontroly po pristátí lietadla nemožno svojvoľne rozšíriť, je nutné túto situáciu napraviť vykonaním predbežných kontrol cestujúcich pred pristátím lietadla. Tento postup sa už v určitej miere používa pri medzinárodnej vzdušnej doprave a je organizovaný takým spôsobom, že údaje o cestujúcich sú elektronicky prenášané na príletové letisko už po vzlietnutí lietadla. Orgány hraničnej kontroly na letisku miesta určenia môžu potom začať porovnávať tieto podrobnosti s ich údajmi a vyhľadávať v súboroch, a vo všeobecnosti majú na to dostatok času.3.3. Predletové prehliadkyPredletové prehliadky sú ďalším prostriedkom vykonávania moderných kontrol cestujúcich. V rámci tohto systému príslušníci hraničnej kontroly krajiny miesta určenia môžu na základe medzinárodných dohôd vykonávať kontroly na odletových letiskách, aby zistili, či cestujúci spĺňajú určité podmienky na vstup na územie schengenského štátu miesta určenia a či môžu nastúpiť na palubu daného letu. Predletové prehliadky predstavujú dodatočnú vstupnú kontrolu, ale nenahrádzajú vstupné kontroly vykonávané na letisku príletu.4. Špecifické znaky pristávacích plôchNa pristávacích plochách, letiskách, ktoré nemajú štatút medzinárodného letiska podľa príslušného vnútroštátneho práva, avšak sú oprávnené vybavovať medzinárodné lety, cestujúci z medzinárodných letov podliehajú osobným kontrolám (oddiel II, bod 3.3.3. spoločnej príručky) [2]Kvôli vyhnutiu sa nebezpečenstvu musia byť kontroly vykonávané u cestujúcich letov, u ktorých nie je istota, či títo výlučne prichádzajú z území zmluvných strán bez pristátia na území tretej krajiny, alebo majú do nich namierené.Tam, kde to objem prepravy umožňuje, príslušníci hraničnej kontroly nemusia byť vždy prítomní na pristávacej ploche za predpokladu, že je daná záruka, že dostatočný počet príslušníkov môže byť v prípade potreby rozmiestnený v primeranom čase. Požaduje sa, aby správca pristávacej plochy poskytol orgánom hraničnej kontroly dostatočné oznamy o príletoch a odletoch medzinárodných letov. Nasadenie špeciálnych príslušníkov polície je možné za predpokladu, že to pripúšťa vnútroštátne právo.Keďže preprava na pristávacích plochách je zvyčajne sporadická, vo všeobecnosti nebude nevyhnutné zaviesť takú infraštruktúru, aby sa zabezpečilo fyzické oddelenie prílevov cestujúcich z domácich a medzinárodných letov.Ustanovenia o pristávacích plochách sa doplnia do spoločnej príručky.[1] Toto ustanovenie je založené na predpoklade, že rozhodnutie, prostredníctvom ktorého nadobudne Schengenský dohovor platnosť, bude prijaté 22. septembra 1994 a že tak bude medzi týmto rozhodnutím a dátumom nadobudnutia platnosti trojmesačné obdobie.[2] Dôverný dokument: pozri SCH/Com-ex(98) 17.--------------------------------------------------


title: 2013/393/CFSP: Rozhodnutie Rady 2013/393/SZBP z  22. júla 2013 , ktorým sa mení rozhodnutie 2013/382/SZBP, ktorým sa predlžuje mandát osobitného zástupcu Európskej únie v Afganistane

text:
               23.7.2013

               SK

               Úradný vestník Európskej únie

               L 198/47

         ROZHODNUTIE RADY 2013/393/SZBP
   z 22. júla 2013,
   ktorým sa mení rozhodnutie 2013/382/SZBP, ktorým sa predlžuje mandát osobitného zástupcu Európskej únie v Afganistane
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 22. marca 2010 prijala rozhodnutie 2010/168/SZBP (1), ktorým sa pán Vygaudas UŠACKAS vymenúva za osobitného zástupcu Európskej únie (OZEÚ) v Afganistane.

               (2)

               Rada 15. júla 2013 prijala rozhodnutie 2013/382/SZBP (2), ktorým sa mandát OZEÚ predlžuje do 30. júna 2014.

               (3)

               Nový OZEÚ v Afganistane by sa mal vymenovať na obdobie od 1. septembra 2013 do 30. júna 2014.

               (4)

               Rozhodnutie 2013/382/SZBP by sa malo zodpovedajúcim spôsobom zmeniť.

               (5)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedené v článku 21 zmluvy,

         PRIJALA TOTO ROZHODNUTIE:
   Článok 1
   Článok 1 rozhodnutia 2013/382/SZBP sa nahrádza takto:

      „Článok 1
      Osobitný zástupca Európskej únie
      1.   Mandát pána Vygaudasa UŠACKASA ako OZEÚ v Afganistane sa týmto predlžuje do 31. augusta 2013.
      2.   Pán Franz-Michael SKJOLD MELLBIN sa týmto vymenúva za OZEÚ na obdobie od 1. septembra 2013 do 30. júna 2014.
      3.   Mandát OZEÚ sa môže ukončiť skôr, ak o tom rozhodne Rada na návrh vysokej predstaviteľky Únie pre zahraničné veci a bezpečnostnú politiku (VP).“

   Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 22. júla 2013

            Za Radu

            predsedníčka

         C. ASHTON

      (1)  Ú. v. EÚ L 75, 23.3.2010, s. 22.

      (2)  Ú. v. EÚ L 193, 16.7.2013, s. 22.


title: Rozhodnutie Európskeho parlamentu a Rady (EÚ) 2015/42 zo 17. decembra 2014 o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z  2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (žiadosť EGF/2014/010 IT/Whirlpool, Taliansko)

text:
               14.1.2015

               SK

               Úradný vestník Európskej únie

               L 8/14

         ROZHODNUTIE EURÓPSKEHO PARLAMENTU A RADY (EÚ) 2015/42
   zo 17. decembra 2014
   o mobilizácii Európskeho fondu na prispôsobenie sa globalizácii podľa bodu 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
   (žiadosť EGF/2014/010 IT/Whirlpool, Taliansko)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006 (1), a najmä na jeho článok 15 ods. 4,
   so zreteľom na nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (2), a najmä na jeho článok 12,
   so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (3), a najmä na jej bod 13,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť v dôsledku veľkých štrukturálnych zmien v usporiadaní svetového obchodu spôsobených globalizáciou v dôsledku pokračujúcej celosvetovej finančnej a hospodárskej krízy, ktorá je predmetom nariadenia Európskeho parlamentu a Rady (ES) č. 546/2009 (4), alebo v dôsledku novej celosvetovej finančnej a hospodárskej krízy, a pomáhať im pri ich opätovnom začleňovaní do trhu práce.

               (2)

               EGF nesmie prekročiť maximálnu ročnú sumu 150 miliónov EUR (v cenách z roku 2011), ako je stanovené v článku 12 nariadenia (EÚ, Euratom) č. 1311/2013.

               (3)

               Taliansko predložilo 18. júna 2014 žiadosť o mobilizáciu EGF v súvislosti s prepúšťaním v spoločnosti Whirlpool Europe S.r.l. a u jej piatich dodávateľov a nadväzujúcich výrobcov v Taliansku a doplnilo ju o dodatočné informácie, ako sa uvádza v článku 8 ods. 3 nariadenia (EÚ) č. 1309/2013. Táto žiadosť spĺňa požiadavky na určenie finančného príspevku z EGF podľa článku 13 nariadenia (EÚ) č. 1309/2013.

               (4)

               EGF by sa preto mal mobilizovať s cieľom poskytnúť finančný príspevok vo výške 1 890 000 EUR v súvislosti so žiadosťou Talianska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2014 sa mobilizuje Európsky fond na prispôsobenie sa globalizácii s cieľom poskytnúť sumu 1 890 000 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 17. decembra 2014

            Za Európsky parlament

            predseda

         M. SCHULZ

            Za Radu

            predseda

         B. DELLA VEDOVA

      (1)  Ú. v. EÚ L 347, 20.12.2013, s. 855.

      (2)  Ú. v. EÚ L 347, 20.12.2013, s. 884.

      (3)  Ú. v. EÚ C 373, 20.12.2013, s. 1.

      (4)  Nariadenie Európskeho parlamentu a Rady (ES) č. 546/2009 z 18. júna 2009, ktorým sa mení a dopĺňa nariadenie (ES) č. 1927/2006, ktorým sa zriaďuje Európsky fond na prispôsobenie sa globalizácii (Ú. v. EÚ L 167, 29.6.2009, s. 26).